open-index/open-wikipedia-markdown huggingface dataset:
.zr

**.zr** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศซาเอียร์ จดทะเบียนครั้งแรกเมื่อ พ.ศ. 2539 ปัจจุบันเลิกใช้แล้ว และเปลี่ยนรหัสเป็น .cd หลังจากเปลี่ยนชื่อประเทศเป็น สาธารณรัฐประชาธิปไตยคองโก

## ดูเพิ่ม
* Domain Name System
* โดเมนระดับบนสุดตามรหัสประเทศ

zr
.dd

**.dd** เป็นโดเมนระดับบนสุดตามรหัสประเทศ (ccTLD) ที่กำหนดไว้ให้สำหรับสาธารณรัฐประชาธิปไตยเยอรมนี (เยอรมนีตะวันออก) ซึ่งมีฐานจากรหัส ISO 3166-1 alpha-2 อักษรย่อมาจากชื่อประเทศในภาษาเยอรมันว่า ** ตามนโยบายข้อตกลงขององค์การกำหนดหมายเลขอินเทอร์เน็ต มีการมอบให้ .dd เป็นโดเมนระดับบนสุดตามรหัสประเทศของเยอรมนีตะวันออก แต่กลับไม่เคยมีการเปิดใช้งานแต่อย่างใด ทำให้ไม่มีการเพิ่ม .dd ลงใน root nameserver จุดประสงค์เดิมคือการใช้งานเฉพาะภายในเครือข่ายแยกระหว่างมหาวิทยาลัยเยนาและเดรสเดิน

หลังการรวมประเทศเยอรมนี ประเทศเยอรมนีตะวันออกกลางเป้นส่วนหนึ่งของสหพันธ์สาธารณรัฐเยอรมนี (เยอรมนีตะวันตก) ที่ใช้โดเมน .de ทำให้มีการถอนรหัส ISO 3166-1 "DD" ใน ค.ศ. 1990.

## อ้างอิง

## แหล่งข้อมูลอื่น
*  discussion on Usenet (German)

dd
รถถังเบาเอ็ม2

เอ็ม2เอ4|thumb|250px|right
* **ประเทศผู้ผลิต** สหรัฐอเมริกา
* **ปีที่ใช้งาน** 1935
* **เจ้าหน้าที่** 4 นาย
* **หน้ก** 8,528 กิโลกรัม/ 8.39 ต้น
* **ยาว** 4.14 เมตร
* **สูง** 2.36 เมตร
* **กว้าง** 2.39 เมตร
* **เกราะหนาที่สุด** 16 มม./0.63 นิ้ว
* **เครื่องยนต์** คอนติเนลต้ล ดับลิว-670 7 กระบอกสูบ  ให้กำลัง 250 แรงม้า 
* **ความเร็ว** 72.4 กิโลเมตร/ชั่วโมง
* **รัศมีทำการ** 161 กิโลเมตร
* **อาวุธ**
** **อาวุธหลัก** ปืน ขนาด 12.7 มม./ 0.5 นิ้ว
** **อาวุธรอง** ปืนกลขนาด 7.62 มม./ 0.3 นิ้ว 3 กระบอก

## อ้างอิง
* George Forty & Jack Livesey,the World Encyclopedia of Tanks,Anness,2006

อ
หมวดหมู่:รถถังสหรัฐในสงครามโลกครั้งที่สอง
หมวดหมู่:รถถังเบาในสงครามโลกครั้งที่สอง
เขตปกครองตนเองหนิงเซี่ยหุย

**เขตปกครองตนเองหนิงเซี่ยหุย** (;  ชื่อย่อ "หนิง" (宁)) เป็นหนึ่งในห้าเขตปกครองตนเองของจีน  ตั้งอยู่ในภาคตะวันตกเฉียงเหนือของจีน ทางตอนบนของแม่น้ำหวงเหอ (แม่น้ำเหลือง) มีเมืองหลวงชื่อ อิ๋นชวัน 

## ที่ตั้งและอาณาเขต
เขตปกครองตนเองหนิงเซี่ยหุยมีพื้นที่ติดต่อดังนี้ 
* **ทิศเหนือ** ติดต่อกับ เขตปกครองตนเองมองโกเลียใน ประเทศจีน 
* **ทิศใต้** ติดต่อกับ มณฑลกานซู ประเทศจีน
* **ทิศตะวันออก** ติดต่อกับ มณฑลฉ่านซี ประเทศจีน
* **ทิศตะวันตก** ติดต่อกับ มณฑลกานซู ประเทศจีน 

## การแบ่งเขตการปกครอง
เขตปกครองตนเองหนิงเซี่ยหุยแบ่งเขตการปกครองออกเป็น 5 นครระดับจังหวัด (市)  2 นครระดับอำเภอ (市) 11 อำเภอ (县) 8 เขต (区) และ 29 อำเภอปกครองตนเอง (自治县)

## ภูมิประเทศ
ภูมิประเทศทางใต้เป็นที่ราบสูงหวงถู่ พื้นที่ทางเหนือลาดต่ำเป็นบริเวณที่ราบหนิงเซี่ย ซึ่งมีพื้นที่เป็น 1 ใน 4 ของประเทศ พื้นที่โดยทั่วไปสูงกว่าระดับน้ำทะเล 1,100–2,000 เมตร จุดสูงสุด 3,556 เมตร

## ทรัพยากร
แร่ธาตุ ที่สำรวจพบแล้วมีกว่า 50 ชนิด แร่อโลหะที่สำคัญได้แก่ ถ่านหิน ยิปซัม น้ำมันปิโตเลียม ก๊าซธรรมชาติ ดินเกาลิน

## ภูมิอากาศ
สภาพอากาศแบบภาคพื้นทวีปเขตอบอุ่นกึ่งแห้งแล้ง อุณหภูมิสูงต่ำแตกต่างอย่างมาก ปริมาณน้ำฝนเฉลี่ย 200-600 มิลลิเมตร/ปี

## เศรษฐกิจ
### เกษตรกรรม
หนิงเซี่ยมีการพัฒนาการเกษตรให้เป็นแบบอุตสาหกรรม
ซึ่งกลายมาเป็นแกนหลักของเศรษฐกิจในชนบท พืชเกษตร
สำคัญได้แก่ ผลไม้ประเภทแตง แอปเปิล 

### อุตสาหกรรม
ปี พ.ศ. 2546 การเติบโตของภาคอุตสาหกรรมคิดเป็น 16.3% โดยอุตสาหกรรมขนาดใหญ่แบ่งเป็นอุตสาหกรรมเบาเติบโตขึ้น 27.4% อุตสาหกรรมหนัก 17.2%

## อ้างอิง

หมวดหมู่:ประเทศจีน
หนิงเซี่ย
หมวดหมู่:รัฐและดินแดนที่ก่อตั้งในปี พ.ศ. 2501
เซี่ยเหมิน

**เซี่ยเหมิน** (; ) เป็นเมืองในมณฑลฝูเจี้ยน มีชื่อตามภาษาฮกเกี้ยนว่า **เอ้หมึง** (Ē-mn̂g) หรือ **เอ้มุย** ภาษาอังกฤษว่า **อามอย** (Amoy) หมายความว่า ประตูคฤหาสน์ เป็นเมืองที่อยู่บนเกาะ ห่างจากเกาะไต้หวันประมาณ  1 กิโลเมตร มีสัญลักษณ์เป็นนกกระยางขาว

## ประวัติศาสตร์
:เมืองเอ้หมึงเป็นเมืองคนที่ชาวจีนอพยพเชื้อสายฮกเกี้ยนที่อพยพมามากที่สุดแห่งหนึ่งของเมืองในบรรดาชาวจีนอพยพ

## เศรษฐกิจ
เซี่ยเหมินเป็นเมืองท่าสำคัญ และเมื่อปี พ.ศ. 2524 (ค.ศ. 1981) เซี่ยเหมินได้กลายมาเป็นเขตเศรษฐกิจพิเศษ
## สถานที่สำคัญ
* วัดหนานผู่ถัว
* เจิงโช่อาน (曾厝垵)
* มหาวิทยาลัยเซี่ยเหมิน

## อ้างอิง

## แหล่งข้อมูลอื่น

* เว็บไซต์ทางการ  
* 


หมวดหมู่:นครในมณฑลฝูเจี้ยน
หมวดหมู่:นครระดับกิ่งมณฑลในประเทศจีน
หมวดหมู่:เขตเศรษฐกิจพิเศษในประเทศจีน
เกาะลอง

**เกาะลอง** () เป็นเกาะที่อยู่ทางตะวันออกเฉียงใต้ของรัฐนิวยอร์ก สหรัฐอเมริกา  เป็นเกาะที่มีประชากรหนาแน่นทางตะวันออกเฉียงใต้ของรัฐนิวยอร์ก ถือเป็นส่วนหนึ่งของเขตมหานครนิวยอร์ก ด้วยจำนวนประชากรมากกว่า 8 ล้านคน ทำให้เกาะลองเป็นเกาะที่มีประชากรมากที่สุดในสหรัฐ และมากเป็นอันดับที่ 18 ของโลก เกาะนี้มีจุดเริ่มต้นที่ท่าเรือนิวยอร์ก ซึ่งอยู่ทางตะวันออกของเกาะรูสเวลต์ประมาณ  และไปทางตะวันออกประมาณ  จนถึงมหาสมุทรแอตแลนติก และกว้าง 23 ไมล์จากจุดที่กว้างที่สุด เกาะนี้ประกอบด้วย 4 เทศมณฑล คือ เทศมณฑลคิงส์และควีนส์ (บะระบรุกลินและควีนส์ของนครนิวยอร์ก ตามลำดับ) กับเทศมณฑลแนซอกินพื้นที่หนึ่งในสามทางตะวันตกของเกาะ ส่วนเทศมณฑลซัฟเฟิกกินพื้นที่สองในสามทางตะวันออกของเกาะ พลเมืองนิวยอร์กมากกว่าครึ่งหนึ่ง (58.4%) อาศัยอยู่บนเกาะลองใน ค.ศ. 2020

เกาะนี้เป็นเกาะที่ยาวที่สุดและใหญ่ที่สุดในสหรัฐแผ่นดินใหญ่ เกาะนี้มีความยาว  จากท่าเรือนิวยอร์ก ถึงจุดมอนทอก และระยะทางสูงสุดจากเหนือลงใต้ที่  ระหว่าง Long Island Sound ถึงมหาสมุทรแอตแลนติก ด้วยพื้นที่  ทำให้เกาะลองเป็นเกาะที่ใหญ่เป็นอันดับที่ 11 ของสหรัฐ และอันดับที่ 149 ของโลก ซึ่งใหญ่กว่ารัฐโรดไอแลนด์ รัฐที่เล็กที่สุดของสหรัฐที่มีขนาด 

ด้วยจำนวนพลเมืองแจกแจงที่ 8,063,232 คนตามสำมะโนสหรัฐ ค.ศ. 2020 เป็นจำนวนประชากรในรัฐนิวยอร์กร้อยละ 40 เกาะลองเป็นเกาะที่มีประชากรมากที่สุดในสหรัฐ ซึ่งมากเป็นอันดับสามในทวีปอเมริกา (เป็นรองเพียงเกาะฮิสปันโยลาและคิวบา) และมากเป็นอันดับที่ 18 ของโลก (มากกว่าไอร์แลนด์, จาเมกา และเกาะฮกไกโด) มีความหนาแน่นประชากรที่ 

ณ ค.ศ. 2019 เกาะลองมีผลิตภัณฑ์มวลรวมในประเทศที่ 197,000 ล้านดอลลาร์สหรัฐ ในช่วง ค.ศ. 2014 ถึง 2019 เกาะลองมีอัตราว่าจ้างเพิ่มขึ้นร้อยละ 4.3 รายได้เฉลี่ยบนเกาะอยู่ที่ 112,000 ดอลลาร์สหรัฐ ในจำนวนผู้ที่มีอายุมากกว่า 25 ร้อยละ 42.6 มีวุฒิการศึกษาระดับวิทยาลัยหรือสูงกว่า

## อ้างอิง

## แหล่งข้อมูลอื่น

* 

ลอง
ลอง
สมาคมภูมิสถาปนิกประเทศไทย

**สมาคมภูมิสถาปนิกประเทศไทย** หรือ Thai Association of Landscape Architects (เรียกย่อ ๆ ว่า TALA) เป็นสมาคมวิชาชีพ 1 ใน 4 สาขาหลักของสภาสถาปนิก ก่อตั้งขึ้นในปี พ.ศ. 2530 โดยมีนายกสมาคมฯคนแรก คือ นายอภัย ผะเดิมชิต และศาตราจารย์กิตติคุณ เดชา บุญค้ำ ศิลปินแห่งชาติดำรงตำแหน่งเป็นนายกรับเลือก (อุปนายก) มีวัตถุประสงค์เพื่อจรรโลงวิชาชีพ เผยแพร่วิชาชีพต่อสังคม สร้างเครือข่ายภายในองค์กร ประสานงานองค์กรภายนอกที่เกี่ยวกับวิชาชีพ จรรยาบรรณ วิชาการที่เป็นประโยชน์ ต่อสังคม สิ่งแวดล้อม โดยรวมและต่อภูมิสถาปนิก

ตราสัญลักษณ์ของสมาคมฯ มีความหมายถึง แผ่นดิน ผื่นน้ำ พืชพันธุ์ และสิ่งก่อสร้าง ซึ่งเป็นสิ่งที่ภูมิสถาปนิกใช้เป็นหลักในการออกแบบ

ในปี พ.ศ. 2538 สมาคมภูมิสถาปนิกประเทศไทย ได้มีโอกาสเสนอตัวจัดการประชุมสมาพันธ์ภูมิสถาปนิกนานาชาติ (International Federation of Landscape Architects  - IFLA World Congress)และ พ.ศ. 2554 จัดการประชุมสมาพันธ์ภูมิสถาปนิกนานาชาติ ภาคพื้นเอเซียแปซิฟิค (2011 IFLA - APR Congress)

งานประจำปีของสมาคมฯ ได้แก่ งาน TALA Expo เป็นการจัดแสดงความก้าวหน้าของวิชาชีพ มีการออกบูธของสถาบันการศึกษา องค์กรวิชาชีพในสาขาใกล้เคียง สำนักงานออกแบบ และผลิตภัณฑ์ก่อสร้างทางภูมิสถาปัตยกรรม

## รายชื่อนายกสมาคมฯ

## สมาชิกภาพ
สมาคมมีสมาชิก 5 ประเภท คือ
# สมาชิกกิตติมศักดิ์
# สมาชิกสามัญ
# สมาชิกวิสามัญ
# สมาชิกสมทบ
# สมาชิกนิติบุคคล

## กิจกรรมของสมาคม

### TALA Awards Night
เป็นงานมอบรางวัลประจำปีที่จัดโดยสมาคมภูมิสถาปนิกประเทศไทย เริ่มจัดมาตั้งแต่ปี พ.ศ. 2561 โดยรางวัลมีชื่อว่า "TALA Awards" เป็นการประกวดผลงานในวิชาชีพภูมิสถาปัตยกรรม รางวัลดังกล่าวแบ่งเป็นหลายสาขา เช่น Private Residences, General Design : Hospitality, Public Space : Large Area ฯลฯ

## อ้างอิง

## ดูเพิ่ม
* สภาสถาปนิก

## แหล่งข้อมูลอื่น
* เว็บไซต์สมาคมภูมิสถาปนิกประเทศไทย
* International Federation of Landscape Architects (IFLA) 
* Asia-Pacific IFLA 
*  American Society of Landscape Architects (ASLA)


หมวดหมู่:สถาปัตยกรรม
หมวดหมู่:องค์กรวิชาชีพ
ภูมิสถาปนิก
พระบรมธาตุ

**พระบรมธาตุ** อาจหมายถึง

* พระบรมสารีริกธาตุ - กระดูกของพระพุทธเจ้า
* เจดีย์ *(สิ่งก่อสร้าง)* - บรรจุพระบรมสารีริกธาตุ
เวิลด์มิวสิกอะวอดส์

**เวิลด์มิวสิกอะวอดส์** (World Music Awards) คืองานแจกรางวัลระดับสากลจัดขึ้นประจำปีเพื่อเป็นเกียรติแก่ศิลปินนักร้อง โดยพิจารณาจากยอดขายทั่วโลก จัดงานโดย International Federation of the Phonographic Industry (IFPI) จัดขึ้นครั้งแรกในปี ค.ศ. 1989

รายการเวิลด์มิวสิกอะวอดส์ จัดขึ้นภายใต้การอุปถัมภ์ของเจ้าชายอัลเบิร์ดที่ 2 แห่งโมนาโก

รายการได้ออกอากาศในอเมริกาเหนือ อเมริกาใต้ ยุโรป ตะวันออกกลาง ญี่ปุ่น เอเชียตะวันออกเฉียงใต้ จีนแผ่นดินใหญ่ แอฟริกา บางส่วนในเอเชีย ออสเตรเลีย นิวซีแลนด์ โดยประมาณผู้ชมร่วม 100 ล้านคน ใน 160 ประเทศ

## แหล่งข้อมูลอื่น
* เว็บไซต์อย่างเป็นทางการ

หมวดหมู่:รางวัลดนตรี
แคดดี้

**แคดดี้** () คือ คนที่คอยแบกกระเป๋าอุปกรณ์ของผู้เล่นกีฬากอล์ฟ คอยให้คำแนะนำ แคดดี้ที่ดีจะทราบว่า สนามที่เล่นอยู่นั้น มีลักษณะอย่างไร รวมถึงระยะของหลุม การปักพิน และ การเลือกใช้ไม้กอล์ฟด้วย

หมวดหมู่:กอล์ฟ
หมวดหมู่:อาชีพ
คำถาม

[thumb|right|100px|เครื่องหมาย[ปรัศนีที่ใช้ในคำถาม]]
**คำถาม** เป็น ประโยคหรือวลีที่สื่อออกมา เพื่อแสดงความต้องการคำตอบ หรือ ข้อมูลจากคู่สนทนา คำถามสามารถนำไปใช้ในการละเล่นต่าง ๆ เช่น เกมโชว์ หรือการเล่นทายปัญหากันในกลุ่ม ในบางภาษา เช่น ภาษาอังกฤษ การเขียนประโยคคำถามจะลงท้ายด้วยเครื่องหมาย **?** (ปรัศนี)

## ศัพท์ที่เป็นคำถาม
* ใคร
* อะไร
* ที่ไหน
* อย่างไร
* ทำไม
* เพราะอะไร
* เหตุใด

หมวดหมู่:ไวยากรณ์
หมวดหมู่:การสื่อสาร
หมวดหมู่:การเก็บข้อมูล
หมวดหมู่:ประโยคแบ่งตามชนิด
บอยซ์ทูเมน

**บอยซ์ทูเมน** () เป็นกลุ่มนักร้องแนวอาร์แอนด์บี จากเมืองฟิลาเดลเฟีย สหรัฐอเมริกา เริ่มก่อตั้งวงในปี 1988 โดยมีสมาชิก 4 คนคือ Nathan Morris, Michael McCary, Shawn Stockman, และ Wanya Morris, สังกัดโมทาวน์เรคคอร์ดส

บอยซ์ทูเมน มีเพลงอันดับ 1 ในอเมริกา 5 เพลงคือ "End of the Road", "I'll Make Love to You", "On Bended Knee" , "4 Seasons of Loneliness" และ "One Sweet Day" (ร้องกับมารายห์ แครี) ซึ่งเพลงนี้สร้างสถิติเป็นเพลงอันดับ 1 ที่ติดชาร์ทบนอันดับ 1 นานที่สุดคือ 16 สัปดาห์

## สมาชิก
* Wanya Morris 
* Shawn Stockman 
* Nathan Morris
* Michael McCary (1988–2003) 
* Marc Nelson (1988–1991)

## ผลงานเพลง

; สตูโออัลบั้ม
* *[[Cooleyhighharmony]]* (1991)
* *[[II (Boyz II Men album)|II]]* (1994)
* *[[Evolution (Boyz II Men album)|Evolution]]* (1997)
* *[[Nathan Michael Shawn Wanya]]* (2000)
* *[[Full Circle (Boyz II Men album)|Full Circle]]* (2002)
* *[[Throwback, Vol. 1]]* (2004)
* *[[The Remedy (Boyz II Men album)|The Remedy]]* (2006)
* ** (2007)
* *[[Love (Boyz II Men album)|Love]]* (2009)
* *[[Twenty (Boyz II Men album)|Twenty]]* (2011)
* *[[Collide (Boyz II Men album)|Collide]]* (2014)
* *Under the Streetlight* (2017)

หมวดหมู่:กลุ่มดนตรีริธึมแอนด์บลูส์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2531
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดโมทาวน์เรเคิดส์
พระลานชนดำรี

**พระลานชนดำรี** ( *พฺระลานชล̍ฎํรี* "พระลานชนช้าง"; ) เป็นส่วนหนึ่งของกำแพงเมืองนครธมในจังหวัดเสียมเรียบ ประเทศกัมพูชา

ลานนี้มีความยาว 350 เมตร ชัยวรรมันที่ 7 พระมหากษัตริย์แห่งจักรวรรดิเขมร เคยใช้เป็นลานทอดพระเนตรขบวนทัพ จัดราชพิธี และเสด็จออกมหาสมาคม

สถานที่แห่งนี้อยู่ต่อเนื่องกับพิมานอากาศในเขตราชฐาน สิ่งก่อสร้างส่วนใหญ่ทำด้วยวัสดุธรรมชาติ จึงหลงเหลืออยู่น้อยในปัจจุบัน ที่เหลือเป็นแต่ฐานพระลาน ส่วนชื่อ "ชนดำรี" (ชนช้าง) นั้นเป็นนามที่ขึ้นใหม่ตามรูปสลักขบวนช้างพร้อมควาญซึ่งอยู่ทางฝั่งตะวันออก นอกจากนี้ ที่พระลานยังมีรูปครุฑและสิงห์ขนาดใหญ่อยู่บนกำแพง

หมวดหมู่:สถานที่สมัยพระนครในจังหวัดเสียมเรียบ
กรีนลอว์น

**กรีนลอว์น** () อยู่ในเขตซัฟโฟล์ค นิวยอร์ก ประเทศสหรัฐอเมริกา
กรีนลอว์นตั้งอยู่พิกัด 

จากการสำรวจสำมะโนประชากรปี 2000 พบว่ามีประชากรอยู่ 13,286 คน, 4,499 ครัวเรือน, และ 3,347 ครอบครัว ความหนาแน่นประชากร 1,397.8/ตารางกิโลเมตร

หมวดหมู่:รัฐนิวยอร์ก
007 พยัคฆ์ร้ายดับแผนครองโลก

***007 พยัคฆ์ร้ายดับแผนครองโลก*** () ป็นภาพยนตร์แนวสายลับฉายเมื่อปี ค.ศ. 1999 เป็นภาพยนตร์เรื่องที่สิบเก้าใน ภาพยนตร์ชุด ''เจมส์ บอนด์'' ที่สร้างโดย อีออนโปรดักชันส์ แสดงนำโดย เพียร์ซ บรอสแนน รับบทเป็น เจมส์ บอนด์ สายลับเอ็มไอ6 ครั้งที่สาม กำกับโดย ไมเคิล แอ็ปเต็ด ด้วยเนื้อเรื่องต้นฉบับและบทภาพยนตร์โดย นีล เพอร์วิส, รอเบิร์ต เวดและบรูซ เฟียร์สตีน อำนวยการสร้างโดย ไมเคิล จี. วิลสันและบาร์บารา บรอคโคลี ชื่อเรื่องของภาพยนตร์นำมาจาก ตราประจำครอบครัวของบอนด์ที่สร้างให้ 007 ในนวนิยาย *[[ออนเฮอร์แมจิสตีส์ซีคริตเซอร์วิซ]]* เมื่อปี ค.ศ. 1963 

ในภาพยนตร์ มหาเศรษฐี เซอร์ รอเบิร์ต คิง ถูกลอบสังหารโดยผู้ก่อการร้าย เรนาร์ด ทำให้บอนด์ได้รับมอบหมายให้ปกป้องลูกสาวของคิง อีเลกตรา ซึ่งก่อนหน้านี้เธอถูกจับเรียกค่าไถ่โดยเรนาร์ด ระหว่างภารกิจ บอนด์พบแผนการที่ทำให้ราคาน้ำมันเพิ่มสูงขึ้น ด้วยการทำให้เกิดภัยพิบัตินิวเคลียร์ในน่านน้ำของอิสตันบูล

ภาพยนตร์ถ่ายทำที่ประเทศสเปน, ฝรั่งเศส, อาเซอร์ไบจาน, ตุรกีและสหราชอาณาจักร ฉากภายในถ่ายทำที่ ไพน์วูดสตูดิโอส์ ภาพยนตร์ได้รับการตอบรับที่หลากหลายจากนักวิจารณ์ โดยโครงเรื่องและการแสดงของ เดนิส ริชาร์ดส์ มักตกเป็นเป้าหมายของการถูกวิพากษ์วิจารณ์ *007 พยัคฆ์ร้ายดับแผนครองโลก* ทำเงิน 361.8 ล้านดอลลาร์สหรัฐทั่วโลก เป็นภาพยนตร์บอนด์เรื่องแรกที่สร้างโดยอีออน ที่จัดจำหน่ายโดย เมโทร-โกลด์วิน-เมเยอร์ แทนที่ ยูไนเต็ดอาร์ตทิสต์ส ซึ่งเป็นเจ้าของและผู้จัดจำหน่ายเดิมของแฟรนไชส์ภาพยนตร์

## โครงเรื่อง
เรื่องราวการผจญภัยของ 007 ครั้งนี้ เริ่มต้นนอกพิพิธภัณฑ์กักเกนไฮม์ในบิลบาโฮ สเปน ตามด้วยการขับเรือด้วยความเร็วสูงไปตามแม่น้ำเธมส์ในกรุงลอนดอน และดำเนินต่อเนื่องไปยังที่ราบสูงในสก็อตแลนด์ ก่อนที่ เจมส์ บอนด์ (เพียร์ส บรอสแนน) จะรอดชีวิตท่ามกลางหิมะที่ทลายลงมาบนเทือกเขาคอเคซัส และระเบิดนิวเคลียร์ท่ามกลางท่อส่งน้ำมันที่มีอยู่มากมายในตุรกี

บอนด์พยายามคุ้มครอง อเล็กตร้า (โซฟี มาโซ) ลูกสาวคนสวยของ เซอร์ โรเบิร์ต คิงส์ นักธุรกิจน้ำมันผู้มีอิทธิพลที่ถูกลอบฆ่า ให้พ้นจากผู้ก่อการร้ายระดับชาติชื่อกระฉ่อน โดยมี ดร.คริสต์มาส โจนส์ (เดนิส ริชาร์ดส์) ผู้เชี่ยวชาญอาวุธนิวเคลียร์อยู่เคียงข้าง ทำให้บอนด์ต้องเดินทางไปยังทะเลสาบแคสเปียนและกรุงอิสตันบุล ซึ่งทำให้เขาพบกับศัตรูคนก่อน ที่บัดนี้กลายเป็นพันธมิตรกับเขา และต้องเผชิญกับการตกอยู่ในที่แคบ ภายในเรือดำน้ำนิวเคลียร์ใต้พื้นผิวของช่องแคบบอสฟอรัส

## นักแสดง

## อ้างอิง
* 

## แหล่งข้อมูลอื่น

* 
* 
* 
* 
* MGM's official ''The World is Not Enough'' website

หมวดหมู่:ภาพยนตร์เจมส์ บอนด์
หมวดหมู่:ภาพยนตร์ที่ออกฉายในปี พ.ศ. 2542
หมวดหมู่:ภาพยนตร์ที่มีฉากในสหราชอาณาจักร
หมวดหมู่:ภาพยนตร์ที่มีฉากในประเทศสเปน
หมวดหมู่:ภาพยนตร์ที่ถ่ายทำในประเทศตุรกี
มะไฟ

**มะไฟ** (; วงศ์: Phyllanthaceae) ภาคใต้เรียกส้มไฟ เพชรบูรณ์เรียกหัมกัง เป็นพืชพื้นเมืองของอินโดนีเซีย ต่อมาจึงแพร่หลายไปทั่วเอเชียตะวันออกเฉียงใต้ เป็นไม้ยืนต้นขนาดกลาง ใบเดี่ยว รูปไข่ ดอกเป็นช่อสีชมพูอ่อนหรืออมเหลือง มีกลิ่นหอมอ่อน ผลออกเป็นช่อ ผลอ่อนมีขนคล้ายกำมะหยี่ พอแก่ผิวเกลี้ยง เปลือกสีเหลือง เนื้อสีขาวขุ่นหรือขาวใสอมชมพู แล้วแต่พันธุ์ เมล็ดแบนสีน้ำตาล พันธุ์ที่นิยมปลูก ได้แก่
* พันธุ์ไข่เด่า ผลกลมรี ก้นแหลม เนื้อสีอมชมพู หวานอมเปรี้ยว มี 3-4 พู
* พันธุ์เหรียญทอง ผลใหญ่ ก้นเรียบ สีขาวขุ่น มี 2-3 พู ฉ่ำน้ำ หวานน้อยกว่าพันธุ์ไข่เต่า
* ในสิบสองปันนา ประเทศจีน มีมะไฟสีม่วง โดยเปลือกเป็นสีม่วง
## การใช้ประโยชน์
มะไฟกินสุกเป็นผลไม้สด ทำน้ำผลไม้ ผลอ่อนนำไปแกง ผลมะไฟช่วยให้ชุ่มคอ ขับและละลายเสมหะ เปลือกต้มแก้โรคผิวหนัง ชาวกะเหรี่ยงนำยอดอ่อนไปใส่แกงปลา มีรสเปรี้ยว 
## อ้างอิง
* นิดดา หงส์วิวัฒน์ และทวีทอง หงส์วิวัฒน์. มะไฟ ใน ผลไม้ 111 ชนิด: คุณค่าอาหารและการกิน. กทม. แสงแดด. 2550. หน้า 169 – 170

## แหล่งข้อมูลอื่น
*Baccaurea ramiflora in Chinese Plant Names @ efloras.org

หมวดหมู่:ผลไม้
หมวดหมู่:สมุนไพร
หมวดหมู่:สกุลมะไฟ
ฟีลิกซ์ ไลเทอร์

**ฟีลิกซ์ ไลเทอร์** () เป็นตัวละครสมมติในชุด *[[เจมส์ บอนด์]]* สร้างโดย เอียน เฟลมมิง ตัวละครเป็นสายลับทำงานให้กับซีไอเอและเป็นเพื่อนของบอนด์ ต่อมาไลเทอร์เข้าร่วมสำนักงานนักสืบพิงเกอร์ตัน หลังสูญเสียขาและมือของเขาจากการโดนโจมตีโดยฉลาม ชื่อ "ฟีลิกซ์" นำมาจากชื่อกลางของ ไอวาร์ ไบรซ์ เพื่อนของเฟลมมิง ขณะที่ชื่อ "ไลเทอร์" นำมาจากนามสกุลของ แมเรียน โอตส์ ไลเทอร์ ชาร์ลส์ เพื่อนของเฟลมมิง ต่อมาได้เป็นภรรยาของ ทอมัส ไลเทอร์

ไลเทอร์ยังปรากฏตัวในนวนิยายบอนด์โดยนักเขียนคนอื่น ๆ เช่นเดียวกับในภาพยนตร์สิบเรื่องและละครโทรทัศน์หนึ่งตอน ชื่อว่า "คาสิโนรอยัล" (*[[ไคลแมกซ์!]]*, ปีหนึ่ง, ตอนสาม) โดยตัวละครกลายเป็นสายลับอังกฤษชื่อว่า "คลาเรนซ์ ไลเทอร์" แสดงโดย ไมเคิล เพต ใน ภาพยนตร์ชุด ''เจมส์ บอนด์'' ที่สร้างโดย อีออนโปรดักชันส์ มีนักแสดงหลายคนแสดงเป็นไลเทอร์ ได้แก่ แจ็ก ลอร์ด, ซีก ลินเดอร์, ริก ฟาน นัตเตอร์, นอร์แมน เบอร์ตัน, เดวิด เฮดิสัน, จอห์น เทอร์รีและเจฟฟรีย์ ไรต์ ขณะที่ภาพยนตร์ *[[พยัคฆ์เหนือพยัคฆ์]]* ซึ่งไม่ได้สร้างโดยอีออนโปรดักชันส์ ตัวละครไลเทอร์แสดงโดย เบอร์นี เคซี ตัวละครไลเทอร์ยังปรากฏตัวในวิดีโอเกม *[[007 ลีเจนด์ส]]*

## ภาพยนตร์

### ภาพยนตร์ที่สร้างโดยอีออนโปรดักชันส์

## การวิเคราะห์
*[[เดอะนิวยอร์กไทมส์]]* เรียกไลเทอร์ว่าเป็น "คู่หู" ของเจมส์ บอนด์และได้บันทึกพัฒนาการของตัวละครว่าคู่ขนานไปกับชื่อเสียงของบอนด์ ในฐานะที่เป็นทั้งบุคคลที่น่าจดจำในภาพยนตร์และวีรบุรุษแห่งสงครามเย็นและเหตุการณ์หลังจากนั้น

## อ้างอิง

หมวดหมู่:ภาพยนตร์เจมส์ บอนด์
หมวดหมู่:เจมส์ บอนด์
หมวดหมู่:ตัวละครที่ถูกตัดแขนหรือขา
หมวดหมู่:ตัวละครที่เป็นไซด์คิก
หมวดหมู่:ตัวละครที่เป็นนักสืบเอกชน
หมวดหมู่:ตัวละครที่เป็นเจ้าหน้าที่สำนักข่าวกรองกลาง
หมวดหมู่:ตัวละครในบันเทิงคดีจากรัฐเท็กซัส
หมวดหมู่:ตัวละครในบันเทิงคดีจากรัฐวิสคอนซิน
แจ๊ก ดอว์สัน

**แจ็ก ดอว์สัน** () เป็นตัวละครสมมุติในภาพยนตร์เรื่อง "ไททานิค" ตามบันทึกของบทภาพยนตร์ แจ็ก เกิดในชิพพีน่า ฟอลส์ รัฐวิสคอนซิน ใน พ.ศ. 2435 ต่อมาใน พ.ศ. 2450 พ่อและแม่ของเขาเสียชีวิต เขาจึงท่องเที่ยวไปทั่วโลก และฝึกฝนการวาดภาพ ต่อมาเขาได้ไปคบกับเพื่อนชาวอิตาลี นาม "ฟาบิซิโอ เดอ รอสซี" ต่อมา เขาและฟาบริซิโอ ได้ไปถึงเมืองเซาท์แทมป์ตัน และไปเล่นพนันโป๊กเกอร์ กับคนที่มีตั๋วโดยสารไททานิค และชนะ จึงได้ตั๋วชั้น 3 มา และในเรือไททานิก เขาได้รู้จักกับ โรส เดวิตต์ บูเคเตอร์ และสนิทสนมกันมากขึ้นเรื่อยๆ จนกระทั่งกลายเป็นความรัก  และเมื่อวันที่ 14 เมษายน พ.ศ. 2455 เวลา 23 นาฬิกา 40 นาที เรือไททานิคชนภูเขาน้ำแข็ง และจมมิดลำในวันที่ 15 เมษายน พ.ศ. 2455 เวลา 2 นาฬิกา 20 นาที แจ็กและโรส ขึ้นเรือชูชีพไม่ทัน แต่แจ็กก็ได้เสียสละในการช่วยเหลือโรสจนเสียชีวิตในวันนั้นเอง

ตัวละครแจ็ก ดอว์สัน เข้าใจว่ามาจากบุคคลที่มีตัวตนจริงในเรือไททานิก ชื่อ **แจ็ก ฟิลิปส์** (Jack Phillips) เป็นเจ้าหน้าที่วิทยุบนเรือ และเป็นผู้ส่งสัญญาณวิทยุขอความช่วยเหลือตอนที่เรือชนภูเขาน้ำแข็ง และเสียชีวิตในครั้งนั้นด้วย
(เค้าโครงจริงจากผู้รอดชีวิต โรส เดวิตต์ บูเคเตอร์ หรือ โรส ดอว์สัน)
ภาพยนตร์ไททานิกในปี พ.ศ. 2540 นำแสดงโดย ลีโอนาโด ดิคาปริโอ ซึ่งก่อนหน้านั้นคนที่จะมาแสดงคือ Billy Crudup

## อ้างอิง

หมวดหมู่:ตัวละครภาพยนตร์
จังหวัดยามางาตะ

**จังหวัดยามางาตะ** () เป็นจังหวัดในประเทศญี่ปุ่น ตั้งอยู่บริเวณภาคโทโฮกุบนเกาะฮนชู เมืองหลวงอยู่ที่นครยามางาตะ

## ภูมิศาสตร์และการปกครอง
จังหวัดยามางาตะตั้งอยู่ทางทิศตะวันตกเฉียงใต้ของภูมิภาคโทโฮกุ ติดกับทะเลญี่ปุ่น มีอาณาเขตติดกับจังหวัดนีงาตะทางทิศตะวันตก จังหวัดฟูกูชิมะทางทิศใต้ จังหวัดมิยางิทางทิศตะวันออก และจังหวัดอากิตะทางทิศเหนือ

### เขตการปกครอง

จังหวัดยามางาตะประกอบด้วย 13 นคร 8 อำเภอ 19 เมือง และ 3 หมู่บ้าน พื้นที่ที่แสดงในตารางมาจากรายงานของสำนักงานสารสนเทศภูมิศาสตร์แห่งประเทศญี่ปุ่นใน พ.ศ. 2560 และจำนวนประชากรที่แสดงในตารางมาจากรายงานสำมะโนประชากรประจำ พ.ศ. 2558 ของสำนักงานสถิติ กระทรวงกิจการภายในประเทศและการสื่อสาร โดย 13 นครในจังหวัดยามางาตะมีพื้นที่รวมกัน 4,711.77 ตารางกิโลเมตร หรือคิดเป็นร้อยละ 50.54 ของพื้นที่จังหวัด และมีประชากรรวม 897,041 คน หรือคิดเป็นร้อยละ 79.82 ของประชากรทั้งจังหวัด

#### นคร

#### อำเภอ เมือง และหมู่บ้าน
จังหวัดยามางาตะมี 8 อำเภอ โดยแต่ละอำเภอมีเขตการปกครองต่าง ๆ ดังนี้

ไฟล์:Oishida_in_Yamagata_Prefecture.png|อำเภอคิตะมูรายามะ
ไฟล์:Nishimurayama_District_in_Yamagata_Prefecture.png|อำเภอนิชิมูรายามะ
ไฟล์:Nishiokitama_District_in_Yamagata_Prefecture.png|อำเภอนิชิโอกิตามะ
ไฟล์:Mogami_District_in_Yamagata_Prefecture.png|อำเภอโมงามิ
ไฟล์:Yuza_in_Yamagata_Prefecture.png|อำเภออากูมิ
ไฟล์:Higashitagawa_District_in_Yamagata_Prefecture.png|อำเภอฮิงาชิตางาวะ
ไฟล์:Higashimurayama_District_in_Yamagata_Prefecture.png|อำเภอฮิงาชิมูรายามะ
ไฟล์:Higashiokitama_District_in_Yamagata_Prefecture.png|อำเภอฮิงาชิโอกิตามะ


## เศรษฐกิจ
จังหวัดยามางาตะคือผู้ผลิตเชอร์รีและสาลี่ที่ใหญ่ที่สุดในญี่ปุ่น และยังผลิตผลไม้ชนิดอื่น ๆ ได้แก่องุ่น แอปเปิล ลูกท้อ แตงโม ลูกพลับ และแตงโมอีกด้วย

## อ้างอิง

## แหล่งข้อมูลอื่น

*เว็บไซต์ทางการ 


ยามางาตะ
กลิทเทอร์ (อัลบั้มมารายห์ แครี)

**กลิทเทอร์** () เป็นอัลบั้มเพลงประกอบภาพยนตร์เรื่อง Glitter และเป็นสตูดิโออัลบั้มที่ 7 ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 11 กันยายน ค.ศ. 2001 โดยเวอร์จิ้น เรคคอร์ดส

ซาวน์ดนตรีชุดนี้จะมีลักษณะเป็นดนตรียุค 80 โดยมีเพลงเก่ามาทำใหม่อย่าง "Didn't Mean to Turn You On" และนำทำนองเพลง "Candy" ของวงCameo มาทำใหม่ในเพลง "Loverboy"
อัลบั้มนี้ยังทำงานร่วมกับแร็ปเปอร์อย่าง Busta Rhymes, Mystikal, Da Brat, Ludacris, Fabolous, Shawnna, 22, Ja Rule, Nate Dogg, Cameo และศิลปินแนวอาร์แอนด์บีอย่าง Eric Benét

อัลบั้มนี้วางขายในวันเหตุวินาศกรรม 11 กันยายน ทำให้ล้มเหลวทางด้านยอดขาย มียอดขาย 3 ล้านชุดทั่วโลกและ 630,952 ชุดในสหรัฐอเมริกา (ข้อมูลเดือนมกราคม ค.ศ. 2007)

เพลง "Loverboy" ซิงเกิลแรกจากอัลบั้มขึ้นสูงสุดอันดับ 2 ในบิลบอร์ด (เหตุเพราะการลดราคาขาย)

## รายชื่อเพลง
* "Loverboy" (remix) featuring Ludacris, Shawnna, 22 and Da Brat – 4:30
* "Lead the Way" – 3:53
* "If We" featuring Ja Rule and Nate Dogg – 4:20
* "Didn't Mean to Turn You On" – 4:54
* "Don't Stop (Funkin' 4 Jamaica)" featuring Mystikal – 3:37
* "All My Life" – 5:09
* "Reflections (Care Enough)" – 3:20
* "Last Night a DJ Saved My Life" featuring Busta Rhymes and Fabolous – 6:43
* "Want You" featuring Eric Benét – 4:43
* "Never Too Far" – 4:21
* "Twister" – 2:26
* "Loverboy" featuring Cameo – 3:49
* "There For Me" [Leftover Track] - 4:15

## ชาร์ต

## อ้างอิง

หมวดหมู่:อัลบั้มเพลงของมารายห์ แครี
หมวดหมู่:อัลบั้มเพลงในปี พ.ศ. 2544
จังหวัดชิซูโอกะ

**จังหวัดชิซูโอกะ** () เป็นจังหวัดในประเทศญี่ปุ่น ตั้งอยู่ในภูมิภาคชูบุ บนเกาะฮนชู มีเมืองหลวง คือ นครชิซูโอกะ จังหวัดนี้เป็นที่ตั้งของภูเขาฟูจิและมีชื่อเสียงของการปลูกชาเขียวที่ดีที่สุดในญี่ปุ่น

## ประวัติศาสตร์
จังหวัดชิซูโอกะในปัจจุบัน ตั้งอยู่บนอาณาเขตของอดีตแคว้น 3 แคว้นได้แก่ แคว้นโทโตมิ () แคว้นซูรูงะ () และแคว้นอิซุ () นอกจากนี้ ยังเป็นบ้านเกิดของโชกุนตระกูลโทกูงาวะคนแรก นั่นคือโทกูงาวะ อิเอยาซุ โทกูงาวะ อิเอยาซุปกครองพื้นที่นี้ จนกระทั่งสามารถปราบขุนศึกตระกูลโฮโจ ผู้มีอิทธิพลในภูมิภาคคันโตลงได้ และมอบให้อยู่ในความปกครองของโอดะ โนบูนางะ ต่อมา เมื่อโทกูงาวะ อิเอยาซุขึ้นเป็นโชกุนได้สำเร็จ เขาก็ได้ยึดภูมิภาคคันโตกลับให้ครอบครัวของตนดูแล และรวบรวมดินแดนรอบนครชิซูโอกะในปัจจุบันให้ขึ้นตรงกับรัฐบาลโชกุนโทกูงาวะ ในค.ศ. 1868 หลังจากการสถาปนาแคว้นชิซูโอกะ () หรือแคว้นซุมปุ () ตระกูลโทกูงาวะก็ได้กลับมาอาศัยอยู่ในพื้นที่นี้อีกครั้ง

## สภาพทางภูมิศาสตร์
จังหวัดชิซูโอกะมีพื้นที่ยาวตามแนวชายฝั่งมหาสมุทรแปซิฟิกไปจนถึงอ่าวซูรูงะ พื้นที่ฝั่งตะวันตกของจังหวัดกินพื้นที่ไปถึงเทือกเขาแอลป์ของญี่ปุ่น พื้นที่ฝั่งตะวันออกเป็นชายฝั่งคอดเข้าไปทางด้านเหนือจนถึงภูเขาไฟฟูจิ และรวมพื้นที่ของคาบสมุทรอิซุ ซึ่งเป็นเขตพักตากอากาศชื่อดังของญี่ปุ่นที่ยื่นออกไปในมหาสมุทรแปซิฟิก 

### แผ่นดินไหวโทไก
จากอดีตที่ผ่านมา ในทุก ๆ 100 ถึง 150 ปี จะมีแผ่นดินไหวร้ายแรงที่กระทบจังหวัดชิซูโอกะด้วย เรียกว่า แผ่นดินไหวโทไก () ซึ่งครั้งล่าสุดเกิดขึ้นเมื่อ ค.ศ. 1854

### เขตการปกครอง
จังหวัดชิซูโอกะ แบ่งเขตการปกครองเป็น 23 นคร 5 อำเภอ และ 12 เมือง ดังนี้
;**นคร**
* โกเต็มบะ ()
* คาเกงาวะ ()
* คิกูงาวะ ()
* โคไซ ()
* ชิซูโอกะ ()(เมืองหลวง) 
* ชิมาดะ ()
* ชิโมดะ ()
* ซูโซโนะ ()
* นูมาซุ ()
* ฟูกูโรอิ ()
* ฟูจิ ()
* ฟูจิโนมิยะ ()
* ฟูจิเอดะ ()
* มากิโนฮาระ ()
* มิชิมะ ()
* ไยซุ ()
* อาตามิ ()
* อิซุ ()
* อิซูโนกูนิ ()
* อิโต ()
* อิวาตะ ()
* โอมาเอซากิ ()
* ฮามามัตสึ ()

;**อำเภอและเมือง**

* อำเภอคาโมะ ()
** เมืองคาวาซุ ()
** เมืองนิชิอิซุ ()
** เมืองมัตสึซากิ ()
** เมืองมินามิอิซุ ()
** เมืองฮิงาชิอิซุ ()
* อำเภอชูจิ ()
** เมืองโมริ ()

* อำเภอทางาตะ ()
** เมืองคันนามิ ()
* อำเภอซุนโต ()
** เมืองชิมิซุ ()
** เมืองนางาอิซูมิ ()
** เมืองโอยามะ ()
* อำเภอไฮบาระ ()
** เมืองคาวาเนฮง ()
** เมืองโยชิดะ ()

## อ้างอิง

## แหล่งข้อมูลอื่น

* เว็บไซต์ทางการของจังหวัดชิซูโอกะ 
* Official Shizuoka Guide


ชิซูโอกะ
การอ้างอิง

โดยทั่วไป **การอ้างอิง** คือการอ้างถึงบางสิ่ง หรือการอธิบายบางสิ่งหรือสิ่งที่แสดงถึงความเกี่ยวข้องกันระหว่างสองสิ่ง ความเกี่ยวข้องกันระหว่างสองสิ่งนั้นอาจเป็น หนังสือ สถานที่ หรือบทคัดย่อ เช่น ข้อมูล, ความคิด หรือความจำ สิ่งที่เป็นสิ่งอ้างอิง เรียกว่า <span lang="th">ผู้ถูกอ้างอิง</span>

ความหมายของการอ้างอิง มีความหมายต่างกันในแต่ละการใช้งาน ดังนี้

## อรรถศาสตร์
ในภาษาอังกฤษโดยทั่วไปในทางอรรถศาสตร์ การอ้างอิง หมายถึงความสัมพันธ์ระหว่างนามหรือสรรพนามกับวัตถุที่อ้างถึง ยกตัวอย่างเช่น คำว่า *John* ที่หมายถึง สุนัขชื่อ John เมื่อเราใช้สรรพนามบุรุษที่สาม คือ *it* นั้นคือการอ้างถึงสุนัขชื่อ John ซึ่งเป็นผู้ถูกอ้างอิงนั้นเอง

## ศิลปะ
ทางศิลปะ การอ้างอิงแสดงถึงผลงานที่เป็นพื้นฐานของศิลปะชิ้นนั้น รวมถึงผลงานศิลปะเดิมที่มีอยู่ เช่นการอัดสำเนารูปภาพ

หมวดหมู่:ปรัชญาตรรกศาสตร์
หมวดหมู่:การอ้างอิง
จังหวัดยามานาชิ

**จังหวัดยามานาชิ** () เป็นจังหวัดในประเทศญี่ปุ่น ตั้งอยู่บริเวณภาคชูบุของประเทศญี่ปุ่นมีเมืองหลวงอยู่ที่นครโคฟุ ยามานาชิเป็นจังหวัดที่มีภูเขาปิดล้อม โดยเฉพาะภูเขาฟูจิซึ่งเป็นจุดที่นักท่องเที่ยวนิยมมาเที่ยวกันมาก มีสินค้าขึ้นชื่อคือไวน์ ที่นครโคฟุมีชื่อเสียงมากในอุตสาหกรรมอัญมณี และมีทิวทัศน์ธรรมชาติอันงดงาม

## ที่ตั้งทางภูมิศาสตร์
thumb|right|แผนที่จังหวัดยามานาชิ
จังหวัดยามานาชิมีพื้นที่ติดต่อกับโตเกียว จังหวัดคานางาวะ จังหวัดไซตามะ จังหวัดชิซูโอกะ และจังหวัดนางาโนะ โดยไม่มีส่วนในติดต่อกับทะเลและล้อมรอบไปด้วยภูเขาสูง โดยมีภูเขาฟูจิเป็นภูเขาที่ทีชื่อเสียง ทำให้เกิดปรากฏการณ์เงาฝนอยู่บ่อยครั้ง

พื้นที่ถึง 27 เปอร์เซ็นต์ ของจังหวัดยามานาชิ อยู่ในเขตอุทยานแห่งชาติ เช่น อุทยานแห่งชาติชิจิบูตามากาอิ อุทยานแห่งชาติฟูจิ–ฮาโกเนะ–อิซุ และอุทยานแห่งชาติมินามิแอลป์ เป็นต้น

## การปกครอง
จังหวัดยามานาชิประกอบด้วย 13 นคร 5 อำเภอ 10 เมือง และ 4 หมู่บ้าน ได้แก่

### นคร
* โคชู ()
* โคฟุ () (เมืองหลวง)
* คาอิ ()
* ชูโอ ()
* นิราซากิ ()
* ฟูจิโยชิดะ ()
* ฟูเอฟูกิ ()
* มินามิแอลป์ ()
* ยามานาชิ ()
* สึรุ ()
* อูเอโนฮาระ ()
* โอตสึกิ ()
* โฮกูโตะ ()

### อำเภอ เมือง และหมู่บ้าน
* อำเภอคิตะสึรุ ()
** หมู่บ้านโคซูเงะ ()
** หมู่บ้านทาบายามะ ()
* อำเภอนากาโกมะ ()
** เมืองโชวะ ()
* อำเภอนิชิยัตสึชิโระ ()
** เมืองอิจิกาวามิซาโตะ ()
* อำเภอมินามิโกมะ ()
** เมืองนัมบุ ()
** เมืองฟูจิกาวะ ()
** เมืองมิโนบุ ()
** เมืองฮายากาวะ ()
* อำเภอมินามิสึรุ ()
** เมืองนิชิกัตสึระ ()
** เมืองฟูจิกาวางูจิโกะ ()
** หมู่บ้านโดชิ ()
** หมู่บ้านนารูซาวะ ()
** หมู่บ้านยามานากาโกะ ()
** หมู่บ้านโอชิโนะ ()

## อ้างอิง

## แหล่งข้อมูลอื่น

*เว็บไซต์ทางการของจังหวัดยามานาชิ (ญี่ปุ่น)
*เว็บไซต์ทางการของจังหวัดยามานาชิ (อังกฤษ)
*


ยามานาชิ
จังหวัดอิชิกาวะ

**จังหวัดอิชิกาวะ** () ตั้งอยู่บริเวณภาคชูบุบนเกาะฮนชูของประเทศญี่ปุ่น และเป็น 1 ใน 3 จังหวัดในภูมิภาคย่อยโฮกูริกุ จังหวัดอิชิกาวะมีประชากร 1,140,573 คน (31 ตุลาคม 2019) และมีพื้นที่ 4,186 ตารางกิโลเมตร (1,616 ตารางไมล์) จังหวัดอิชิกาวะมีอาณาเขตติดต่อกับจังหวัดโทยามะทางทิศตะวันออก, จังหวัดกิฟุทางทิศตะวันออกเฉียงใต้ และจังหวัดฟูกูอิทางทิศใต้

คานาซาวะเป็นเมืองหลวงและเมืองใหญ่สุดของจังหวัด เมืองหลักอื่น ๆ ได้แก่ ฮากูซัง โคมัตสึ และคางะ จังหวัดอิชิกาวะตั้งอยู่ริมทะเลญี่ปุ่นโดยมีคาบสมุทรโนโตะซึ่งทำให้เกิดอ่าวโทยามะ หนึ่งในอ่าวที่ใหญ่ที่สุดแห่งหนึ่งของญี่ปุ่น จังหวัดอิชิกาวะมีชื่อเสียงจากปราสาทคานาซาวะ, เค็นโรกุเอ็ง, เนียวไตโมริ และเครื่องปั้นคูตานิ จังหวัดอิชิกาวะตั้งอยู่ในภูมิภาคโฮกูริกุซึ่งเป็นอนุภูมิภาคย่อยของภูมิภาคชูบุ เป็นพื้นที่ที่มีความสำคัญทางประวัติศาสตร์ 

## ประวัติ
จังหวัดอิชิกาวะก่อตั้งขึ้นโดยการรวมแคว้นคางะและแคว้นโนโตะเข้าด้วยกัน 

## ภูมิศาสตร์
จังหวัดอิชิกาวะตั้งอยู่ทางตอนกลางของเกาะฮนชูซึ่งมีพื้นที่ครอบคลุมคาบสมุทรโนโตะ พรมแดนด้านทิศเหนือและทิศตะวันตกติดต่อกับทะเลญี่ปุ่น ทิศตะวันออกติดต่อกับจังหวัดโทยามะและจังหวัดกิฟุ และทิศใต้ติดต่อกับจังหวัดฟูกูอิ จังหวัดอิชิกาวะแบ่งได้สองพื้นที่คือทางตอนเหนือมีคาบสมุทรโนโตะเป็นพื้นที่แคบไม่มีที่ราบมากนัก และทางใต้เป็นที่ราบชายฝั่งทะเลโดยมีคานาซาวะเป็นเมืองหลวง 
อิชิกาวะยังมีเกาะหลายแห่ง เช่น โนโตจิมะ มิตสึเกะจิมะ เฮงูระจิมะ 

## เขตการปกครอง
จังหวัดอิชิกาวะประกอบด้วย 11 นคร 5 อำเภอ และ 8 เมือง ได้แก่

### นคร
* นครคางะ ()
* นครคานาซาวะ () (เมืองหลวง)
* นครคาโฮกุ ()
* นครโคมัตสึ ()
* นครซูซุ ()
* นครนานาโอะ ()
* นครโนโนอิจิ ()
* นครโนมิ ()
* นครวาจิมะ ()
* นครฮากูซัง ()
* นครฮากูอิ ()

### อำเภอและเมือง
* อำเภอคาชิมะ ()
** เมืองนากาโนโตะ ()
* อำเภอคาโฮกุ ()
** เมืองสึบาตะ ()
** เมืองอูจินาดะ ()
* อำเภอโนมิ ()
** เมืองคาวากิตะ ()
* อำเภอฮากูอิ ()
** เมืองชิกะ ()
** เมืองโฮดัตสึชิมิซุ ()
* อำเภอโฮซุ ()
** เมืองโนโตะ ()
** เมืองอานามิซุ ()

## เศรษฐกิจ
อุตสาหกรรมสิ่งทอและอุตสาหกรรมเครื่องจักรมีอิทธิพลอย่างมากต่อเศรษฐกิจของจังหวัดอิชิกาวะ โดยเฉพาะผ้าประดิษฐ์และเครื่องจักรก่อสร้าง 

## ประชากร
จังหวัดอิชิกาวะมีพื้นที่ 4,186.09 ตารางกิโลเมตร วันที่ 1 เมษายน ค.ศ. 2011 มีประชากร 1,166,643 คน 

## อ้างอิง

## แหล่งข้อมูลอื่น

* 
* 
* Cultural assets of Ishikawa

อิชิกาวะ
จังหวัดนางาโนะ

**จังหวัดนางาโนะ** () เป็นจังหวัดที่ไม่ติดทะเลในประเทศญี่ปุ่น ตั้งอยู่ในภูมิภาคชูบุ บนเกาะฮนชู จังหวัดนางาโนะมีประชากร 2,007,682 คน () และมีพื้นที่  ทางเหนือติดกับจังหวัดนีงาตะ ทางตะวันออกเฉียงเหนือติดกับจังหวัดกุมมะ ทางตะวันออกติดกับจังหวัดไซตามะ ทางตะวันออกเฉียงใต้ติดกับจังหวัดยามานาชิ ทางใต้ติดกับจังหวัดชิซูโอกะกับจังหวัดไอจิ และทางตะวันตกติดกับจังหวัดกิฟุกับจังหวัดโทยามะ

เมืองหลักและเมืองใหญ่สุดของจังหวัดคือนางาโนะ ส่วนเมืองหลักอื่น ๆ ได้แก่ มัตสึโมโตะ, อูเอดะ และอีดะ

## เขตการปกครอง
จังหวัดนางาโนะ ประกอบด้วย 19 นคร 14 อำเภอ 23 เมือง และ 35 หมู่บ้าน ได้แก่
### นคร

* โคมางาเนะ ()
* โคโมโระ ()
* ชิกูมะ ()
* ชิโนะ ()
* ชิโอจิริ ()
* ซากุ ()
* ซูซากะ ()
* ซูวะ ()
* โทมิ ()
* นากาโนะ ()
* นางาโนะ () (เมืองหลวง)
* มัตสึโมโตะ ()
* อาซูมิโนะ ()
* อินะ ()
* อีดะ ()
* อียามะ ()
* อูเอดะ ()
* โอกายะ ()
* โอมาจิ ()

### อำเภอ เมือง และหมู่บ้าน

* อำเภอคามิตากาอิ ()
** เมืองโอบูเซะ ()
** หมู่บ้านทากายามะ ()
* อำเภอคามิมิโนจิ ()
** เมืองชินาโนะ ()
** เมืองอีซูนะ ()
** หมู่บ้านโองาวะ ()
* อำเภอคามิอินะ ()
** เมืองทัตสึโนะ ()
** เมืองมิโนวะ ()
** เมืองอีจิมะ ()
** หมู่บ้านนากางาวะ ()
** หมู่บ้านมินามิมิโนวะ ()
** หมู่บ้านมิยาดะ ()
* อำเภอคิโซะ ()
** เมืองคิโซะ ()
** เมืองนางิโซะ ()
** เมืองอาเงมัตสึ ()
** หมู่บ้านคิโซะ ()
** หมู่บ้านโอกูวะ ()
** หมู่บ้านโอตากิ ()
* อำเภอคิตาซากุ ()
** เมืองคารูอิซาวะ ()
** เมืองทาเตชินะ ()
** เมืองมิโยตะ ()
* อำเภอคิตาอาซูมิ ()
** เมืองอิเกดะ ()
** หมู่บ้านมัตสึกาวะ ()
** หมู่บ้านโอตาริ ()
** หมู่บ้านฮากูบะ ()
* อำเภอชิโมะตากาอิ ()
** เมืองยามาโนอูจิ ()
** หมู่บ้านคิจิมาไดระ ()
** หมู่บ้านโนซาวาอนเซ็ง ()
* อำเภอชิโมะมิโนจิ ()
** หมู่บ้านซากาเอะ ()
* อำเภอชิโมะอินะ ()
** เมืองทากาโมริ ()
** เมืองมัตสึกาวะ ()
** เมืองอานัง ()
** หมู่บ้านชิโมโจ ()
** หมู่บ้านทากางิ ()
** หมู่บ้านเท็นรีว ()
** หมู่บ้านโทโยโอกะ ()
** หมู่บ้านเนบะ ()
** หมู่บ้านยาซูโอกะ ()
** หมู่บ้านอาจิ ()
** หมู่บ้านอูรูงิ ()
** หมู่บ้านโอชิกะ ()
** หมู่บ้านฮิรายะ ()
* อำเภอชีซางาตะ ()
** เมืองนางาวะ ()
** หมู่บ้านอาโอกิ ()
* อำเภอซูวะ ()
** เมืองชิโมะซูวะ ()
** เมืองฟูจิมิ ()
** หมู่บ้านฮาระ ()
* อำเภอมินามิซากุ ()
** เมืองโคอูมิ ()
** เมืองซากูโฮะ ()
** หมู่บ้านคาวากามิ ()
** หมู่บ้านคิตะไอกิ ()
** หมู่บ้านมินามิมากิ ()
** หมู่บ้านมินามิไอกิ ()
* อำเภอฮานิชินะ ()
** เมืองซากากิ ()
* อำเภอฮิงาชิจิกูมะ ()
** หมู่บ้านชิกูโฮกุ ()
** หมู่บ้านยามางาตะ ()
** หมู่บ้านอาซาฮิ ()
** หมู่บ้านอิกูซากะ ()
** หมู่บ้านโอมิ ()

## อ้างอิง

## ข้อมูล
* Nussbaum, Louis-Frédéric and Käthe Roth. (2005).  ''Japan encyclopedia.'' Cambridge: Harvard University Press. ; OCLC 58053128

## แหล่งข้อมูลอื่น

*
*เว็บไซต์ทางการของจังหวัดนางาโนะ 
*Nagano Prefecture Official Website 
*Nagano Prefecture Tourism Website 


นางาโนะ
หมวดหมู่:การทัพญี่ปุ่น
จังหวัดนีงาตะ

**จังหวัดนีงาตะ** หรือ **นีกาตะ** () เป็นจังหวัดที่ตั้งอยู่ในภูมิภาคจูบุบนเกาะฮนชูของประเทศญี่ปุ่น มีประชากรทั้งสิ้น 2,227,496 คน (ณ วันที่ 1 กรกฎาคม ค.ศ. 2019) มีพื้นที่ 12,584.18 ตารางกิโลเมตร ซึ่งมากเป็นอันดับที่ 5 ของประเทศ จังหวัดนีงาตะมีอาณาเขตติดต่อกับจังหวัดโทยามะและจังหวัดนางาโนะทางทิศตะวันตกเฉียงใต้ ติดกับจังหวัดกุมมะทางทิศใต้ ติดกับจังหวัดฟูกูชิมะทางทิศตะวันออก และติดกับจังหวัดยามางาตะทางทิศตะวันออกเฉียงเหนือ

นีงาตะเป็นเมืองศูนย์กลางและเมืองที่ใหญ่ที่สุดของจังหวัดนีงาตะ เมืองหลักอื่น ๆ เช่น นางาโอกะ, โจเอ็ตสึ และซันโจ จังหวัดนีงาตะมีเขตมหานครหลักนีงาตะซึ่งมีเมืองนีงาตะเป็นศูนย์กลาง เขตมหานครนี้มีประชากร 1,395,612 คน นับเป็นเขตมหานครที่ใหญ่ที่สุดริมฝั่งทะเลญี่ปุ่น และใหญ่เป็นที่อันดับที่ 12 ของประเทศ จังหวัดนีงาตะเป็นส่วนหนึ่งของอนุภูมิภาคโฮกูริกุและเป็นที่ตั้งของเกาะซาโดะ ซึ่งเป็นเกาะที่ใหญ่เป็นอันดับ 6 ของญี่ปุ่นรองจาก 4 เกาะหลักและเกาะโอกินาวะ

## ลักษณะภูมิศาสตร์
thumb|left|แผนที่จังหวัดนีงาตะ
จังหวัดนีงาตะมีลักษณะเป็นแนวยาวตามชายฝั่งทางทิศตะวันตกเฉียงใต้ไปถึงทิศตะวันออกเฉียงเหนือ ระยะทางประมาณ 250 กิโลเมตร ติดกับทะเลญี่ปุ่น มีลักษณะเป็นที่ราบชายฝั่งสลับกับภูเขา

ในจังหวัดนีงาตะมีการแบ่งออกเป็น 4 เขตใหญ่ตามสภาพภูมิศาสตร์ ดังนี้ โจเอ็ตสึ ภาคใต้, จูเอ็ตสึ ภาคกลาง, คาเอ็ตสึ ภาคเหนือ และเกาะซาโดะ

## เขตการปกครอง
จังหวัดนีงาตะประกอบไปด้วย 20 นคร, 9 อำเภอ, 6 เมือง และ 4 หมู่บ้าน ได้แก่

### นคร
* โกเซ็ง ()
* คาชิวาซากิ ()
* คาโมะ ()
* โจเอ็ตสึ ()
* ชิบาตะ ()
* ซันโจ ()
* ซาโดะ ()
* โทกามาจิ ()
* ไทไน ()
* นางาโอกะ ()
* นีงาตะ () (เมืองหลวง)
* มิตสึเกะ ()
* มินามิอูโอนูมะ ()
* มูรากามิ ()
* เมียวโก ()
* สึบาเมะ ()
* อางาโนะ ()
* อิโตอิงาวะ ()
* อูโอนูมะ ()
* โอจิยะ ()

### อำเภอ เมือง และหมู่บ้าน

* อำเภอคาริวะ ()
** หมู่บ้านคาริวะ ()
* อำเภอคิตะกัมบาระ ()
** เมืองเซโร ()
* อำเภอซันโต ()
** เมืองอิซูโมซากิ ()
* อำเภอนากาอูโอนูมะ ()
** เมืองสึนัง ()
* อำเภอนิชิกัมบาระ ()
** หมู่บ้านยาฮิโกะ ()

* อำเภอมินามิกัมบาระ ()
** เมืองทางามิ ()
* อำเภอมินามิอูโอนูมะ ()
** เมืองยูซาวะ ()
* อำเภออิวาฟูเนะ ()
** หมู่บ้านเซกิกาวะ ()
** หมู่บ้านอาวาชิมาอูระ ()
* อำเภอฮิงาชิกัมบาระ ()
** เมืองอางะ ()

## สถานศึกษา
* มหาวิทยาลัยเทคโนโลยีนางาโอกะ
* มหาวิทยาลัยนีงาตะ

## อ้างอิง

## แหล่งข้อมูลอื่น

* Niigata Prefecture Official Website 
* Niigata Prefecture Official Website 


นีงาตะ
จังหวัดวากายามะ

**จังหวัดวากายามะ** () เป็นจังหวัดของประเทศญี่ปุ่นที่ตั้งอยู่ในภูมิภาคคันไซของเกาะฮนชู จังหวัดวากายามะมีประชากร 944,320 คน () และมีพื้นที่  มีอาณาเขตติดต่อกับจังหวัดโอซากะทางทิศเหนือและจังหวัดมิเอะกับจังหวัดนาระทางทิศตะวันออกเฉียงเหนือ

วากายามะเป็นเมืองหลวงและเมืองใหญ่สุดของจังหวัด นอกจากนี้ ยังมีเมืองหลักอื่น ๆ ได้แก่ ทานาเบะ, ฮาชิโมโตะ และคิโนะกาวะ จังหวัดวากายามะตั้งอยู่ทางตะวันตกของคาบสมุทรคิอิบนช่องแคบคิอิซึ่งเชื่อมต่อระหว่างมหาสมุทรแปซิฟิกและทะเลในเซโตะ โดยอยู่ฝั่งตรงข้ามกับจังหวัดโทกูชิมะบนเกาะชิโกกุ

## ภูมิศาสตร์
จังหวัดวากายามะตั้งอยู่บนปลายด้านใต้สุดของคาบสมุทรคิอิ โดยทิศตะวันตกและทิศใต้ติดต่อกับมหาสมุทรแปซิฟิก ทิศเหนือติดต่อกับจังหวัดโอซากะ และทิศตะวันออกติดต่อกับจังหวัดนาระและจังหวัดมิเอะ

จังหวัดวากายามะเป็นจังหวัดเดียวที่มีดินแดนแทรก โดยหมู่บ้านคิตายามะซึ่งขึ้นกับอำเภอฮิงาชิมูโระนั้นตั้งอยู่ระหว่างจังหวัดนาระและจังหวัดมิเอะโดยไม่มีพื้นที่ติดต่อกับส่วนอื่น ๆ ของจังหวัดวากายามะเลย

## การปกครอง
จังหวัดวากายามะประกอบด้วย 9 นคร 6 อำเภอ 20 เมือง และ 1 หมู่บ้าน ได้แก่
### นคร

* โกโบ ()
* คิโนะกาวะ ()
* ไคนัง ()
* ชิงงู ()
* ทานาเบะ ()
* วากายามะ () (เมืองหลวง)
* อาริดะ ()
* อิวาเดะ ()
* ฮาชิโมโตะ ()

### อำเภอ เมือง และหมู่บ้าน

* อำเภอไคโซ ()
** เมืองคิมิโนะ ()
* อำเภอนิชิมูโระ ()
** เมืองคามิตนดะ ()
** เมืองชิราฮามะ ()
** เมืองซูซามิ ()
* อำเภออาริดะ ()
** เมืองยูอาซะ ()
** เมืองอาริดางาวะ ()
** เมืองฮิโรงาวะ ()
* อำเภออิโตะ ()
** เมืองคัตสึรางิ ()
** เมืองคูโดยามะ ()
** เมืองโคยะ ()
* อำเภอฮิงาชิมูโระ ()
** เมืองคูชิโมโตะ ()
** เมืองโคซางาวะ ()
** เมืองไทจิ ()
** เมืองนาจิกัตสึอูระ ()
** หมู่บ้านคิตายามะ ()
* อำเภอฮิดากะ ()
** เมืองมินาเบะ ()
** เมืองมิฮามะ ()
** เมืองยูระ ()
** เมืองอินามิ ()
** เมืองฮิดากะ ()
** เมืองฮิดากางาวะ ()

## อ้างอิง

## แหล่งข้อมูลอื่น

* 
* คำแนะนำการท่องเที่ยววาคายามะ ภูมิภาคคันไซ ฉบับทางการ

วากายามะ
จังหวัดมิเอะ

**จังหวัดมิเอะ** () เป็นส่วนหนึ่งของภูมิภาคคันไซหรือคิงกิบนเกาะฮนชู ประเทศญี่ปุ่น เมืองหลวงคือนครสึ

## ประวัติศาสตร์
จังหวัดมิเอะในปัจจุบันนี้มีพื้นที่ครอบคลุมบริเวณที่เคยเป็นจังหวัดอิเซะ ชิมะ อิงะ และส่วนหนึ่งของจังหวัดคิอิ พื้นที่นี้มีการจัดระบบใหม่ซ้ำหลายครั้งในยุคการฟื้นฟูเมจิ แต่ใน พ.ศ. 2414 พื้นที่จากเขตแม่น้ำสามสาย () ทางเหนือของเมืองสึในปัจจุบันได้กลายเป็นจังหวัดโอนตสึ และพื้นที่ทางใต้กลายเป็นจังหวัดวาตาไร ตอมาใน พ.ศ. 2415 ศูนย์กลางการปกครองของจังหวัดโอนตสึได้ย้ายจากเมืองสึไปยังเมืองยกกาอิจิ และจังหวัดโอนตสึก็ได้เปลี่ยนชื่อเป็นจังหวัดมิเอะ ต่อมาด้วยเหตุผลต่าง ๆ รวมทั้งความเป็นไปได้มากที่จังหวัดมิเอะจะรวมเข้าด้วยกันกับจังหวัดวาตาไรในที่สุด ทำให้มีการย้ายศูนย์กลางการปกครองกลับไปยังเมืองสึในปีถัดมา และใน พ.ศ. 2419 จังหวัดมิเอะก็ได้ผนวกเอาพื้นที่ทางใต้จังหวัด และเป็นจังหวัดมิเอะดังในปัจจุบันนี้

กล่าวกันว่า ชื่อมิเอะได้มาจากข้อคิดเห็นของยามาโตะ ทาเกรุ ที่มีต่อภูมิภาคนี้ ระหว่างกลับจากการรบชนะที่ภูมิภาคทางตะวันออก

## การเมืองการปกครอง
### เทศบาล
นับตั้งแต่ ค.ศ. 2006 จังหวัดมิเอะประกอบด้วย 29 เทศบาล ได้แก่ 14 เทศบาลนคร และ 15 เทศบาลเมือง

นอกจากนี้ยังมีการแบ่งพื้นที่จังหวัดมิเอะเป็นอำเภอซึ่งไม่มีหน่วยงานบริหาร มีจำนวน 7 อำเภอ โดยจะครอบคลุมเฉพาะพื้นที่ที่เป็นเทศบาลเมืองเท่านั้น อำเภอมีรายชื่อดังนี้
* อำเภอคิตะมูโระ ()
* อำเภอคูวานะ ()
* อำเภอทากิ ()
* อำเภอมินามิมูโระ ()
* อำเภอมิเอะ ()
* อำเภอวาตาไร ()
* อำเภออินาเบะ ()

## อ้างอิง

## แหล่งข้อมูลอื่น

* Mie Prefecture official homepage 
* Kanko Mie tourist information 
* Outdoor Japan - Section Mie
* Mie International Exchange Foundation

 


มิเอะ
นาฬิกาแดด

[thumb|นาฬิกาแดดบนพื้นใน[ตากันร็อก ]]

**นาฬิกาแดด** คือ เครื่องมือใช้สำหรับวัดเวลาในตอนกลางวันจากตำแหน่งของดวงอาทิตย์ โดยทั่วไปจะสร้างเป็นวัตถุอย่างหนึ่งเรียกว่าโนมอน (gnomon) ให้ตั้งอยู่บนฐาน เมื่อแสงแดดตกกระทบโนมอนจะทำให้เกิดเงาทอดลงไปบนฐาน แล้วอ่านค่าเวลาจากฐานนั้นซึ่งมีขีดบอกเวลากำกับอยู่ นาฬิกาแดดอาจสร้างขึ้นโดยยึดอยู่กับที่หรือสามารถเคลื่อนย้ายก็ได้

หมวดหมู่:นาฬิกา
หมวดหมู่:เทคโนโลยีล้าสมัย
เฟท ฮิลล์

**เฟท ฮิลล์** (หรือมีชื่อจริงว่า Audrey Faith Perry McGraw) เกิดเมื่อวันที่ 21 กันยายน ค.ศ. 1967 ในแจ็กสัน, มิสซิสซิปปี สหรัฐ เป็นนักร้องคันทรี เธอแต่งงานกับนักร้องคันทรีที่มีชื่อเสียงอย่าง ทิม แมกกราว

เธอประสบความสำเร็จด้วยยอดขายอัลบั้ม 30 ล้านชุด และเธอเป็นนักร้องหญิงเพียงคนเดียวที่มี 3 อัลบั้ม ขึ้นอันดับ 1 บนบิลบอร์ดติดต่อกันทั้ง 3 อัลบั้ม เธอยังได้รับรางวัลจาก คันทรีมิวสิกแอสโซซิเอชัน, ดิอะแคเดมีออฟคันทรีมิวสิก, รางวัลแกรมมี, รางวัลอเมริกันมิวสิกอะวอดส์และ พีเพิลชอยส์อะวอดส์ อีกด้วย

## อัลบั้ม
* Take Me as I Am (1993) 
* It Matters to Me (1995) 
* Faith (1998) 
* Breathe (1999)
* Cry (2002) 
* Fireflies (2005)

## แหล่งข้อมูลอื่น
* http://www.faithhill.com/
 

หมวดหมู่:นักร้องอเมริกัน
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:นักร้องเสียงคอนทราลโต
หมวดหมู่:บุคคลจากรัฐมิสซิสซิปปี
หนังสือโยชูวา

**หนังสือโยชูวา** (; ; ) เป็นหนังสือเล่มที่ 6 ในคัมภีร์ไบเบิลภาคพันธสัญญาเดิม และเป็นบันทึกถึงประวัติศาสตร์อิสราเอลในช่วงอายุของโยชูวา ซึ่งรับบทบาทเป็นผู้นำอิสราเอลต่อจากโมเสส กล่าวถึงการยึดครองแผ่นดินคานาอัน อันเป็นแผ่นดินพันธสัญญาที่พระเจ้าทรงประทานให้แก่อับราฮัม การแบ่งดินแดนคานาอัน ตามที่โมเสสได้บัญชาไว้ และสิ้นสุดเมื่อโยชูวาเสียชีวิต เชื่อกันว่า "โยชูวา" เป็นผู้เขียนหนังสือเล่มนี้ด้วยตัวของท่านเอง ยกเว้นในบทสุดท้ายที่กล่าวถึงมรณกรรมของโยชูวา และเอเลอาซาร์ น่าจะถูกบันทึกโดยบุตรชายของเอเลอาซาร์ 

## เมืองเยรีโคล่ม
เมืองเยรีโค เป็นเมืองแรกในคานาอันที่หนังสือโยชูวาได้บันทึกถึงบรรดาเมืองที่อิสราเอลได้เข้ายึดครอง การยึดครองเมืองเยรีโคมีความสำคัญกว่าทุก ๆ เมือง เนื่องจากอิสราเอลมิได้ยึดครองเมืองเยรีโคโดยอาศัยกำลัง แต่อาศัยฤทธานุภาพของพระเจ้า 

การยึดครองเมืองเยรีโค ซึ่งเป็นเมืองที่มีกำแพงหนา อิสราเอลได้ยึดครองโดยการเดินขบวนตามหีบแห่งพันธสัญญาเป็นเวลา 7 วัน วันละ 1 เที่ยว และในวันที่ 7 นั้นเองที่กำแพงเมืองเยรีโคถล่มลง ทำให้อิสราเอลเข้าไปยึดเมืองได้โดยไม่ต้องเสียเลือดเนื้อแต่อย่างใด

## อุบายของชาวกิเบโอน
เมื่อชาวเมืองคานาอันทราบถึงการยึดครองของอิสราเอล บรรดาเมืองต่าง ๆ ได้ร่วมกันต่อต้าน ยกเว้นเมืองกิเบโอน ที่ได้แต่งกลขึ้นเพื่อลวงอิสราเอล โดยแต่งทูตให้ใส่ชุดเก่าขาดมอซอ พร้อมลาบรรทุกกระสอบเก่าขาด และถุงหนังเก่า และบรรจุอาหารที่ขึ้นราไปเฝ้าโยชูวา และแจ้งว่าเป็นชาวเมืองซึ่งตั้งอยู่ไกล เป็นเหตุให้อาหารเก่าและขึ้นรา และอิสราเอลก็ได้ทำพันธสัญญาที่จะไว้ชีวิตแก่ชาวเมืองกิเบโอน แต่ต่อมาเมืออิสราเอลเดินทางต่อไปได้อีกเพียง 3 วัน ก็เจอเมืองกิเบโอน จึงได้เรียกประมุขของเมืองมาเจรจาจึงได้ทราบความจริง โยชูวาจึงตั้งชาวเมืองกิเบโอนเป็นทาสรับใช้ทำหน้าที่ตัดฟืน และตักน้ำสำหรับคนอิสราเอล เป็นการลงโทษที่ชาวเมืองไม่พูดความจริง

## การแบ่งดินแดนคานาอัน

## มรณกรรมของโยชูวา
โยชูวาสิ้นชีวิตเมื่ออายุ 110 ปี ฝังศพไว้ในที่ดินกรรมสิทธิ์ของเขาที่ทิมนาทเสราห์ ในแดนเทือกเขาแห่งเอฟราอิม ทางเหนือของภูเขากาอัช

## อ้างอิง


โยชูวา
ริชาร์ด ไมเออร์

thumb|ริชาร์ด ไมเออร์ ปี 2007

**ริชาร์ด ไมเออร์** () เกิดเมื่อ  12 ตุลาคม ค.ศ. 1934 ในนิวอาร์ค,นิวเจอร์ซีย์ ประเทศสหรัฐอเมริกา เป็นสถาปนิกร่วมสมัย มีชื่อเสียงในการใช้สีขาวในการออกแบบ

เขาจบการศึกษาปริญญาตรีจากมหาวิทยาลัยคอร์เนลล์ ในปี ค.ศ. 1957 และได้ทำงานกับ Skidmore, Owings และ Merrill ช่วงสั้นๆ ในปี 1959 จากนั้นก็ทำงานกับ Marcel Breuer เป็นเวลา 3 ปีแล้วจึงหันมาศึกษาเองในนิวยอร์กช่วงปี 1963 โดยเขาได้เป็นที่รู้จักในนาม นิวยอร์กไฟฟ์ ในปี 1972 งานออกแบบของเขาพิพิธภัณฑ์เก็ตตี้ในลอสแอนเจลิส เป็นที่กล่าวขวัญมากในช่วงนั้น

งานของเขามีส่วนคล้ายและได้รับอิทธิพลจาก กับงานของ เลอ คอร์บูสิเอร์ รวมถึง มีส แฟน เดอ โรห์ และ แฟรงก์ ลอยด์ ไรต์ รวมถึง หลุยส์ บาร์รากอง

และในปี 1984 ไมเออร์ได้รับรางวัลพริตซ์เกอร์

## ผลงานที่มีชื่อเสียง
* พิพิธภัณฑ์เก็ตตี้
* The Atheneum
* Museum of Television and Radio
* High Museum of Art, Atlanta, Georgia


ไฟล์:The Atheneum, New Harmony, Indiana, 1979.jpg|The Atheneum
ไฟล์:Atlhighmuseum.jpg|High Museum of Art, Atlanta, Georgia
ไฟล์:Den Haag stadhuis april 2004.JPG|Stadthuis 
ไฟล์:Barcelona Museum of Contemporary Art.jpg|Barcelona Museum of Contemporary Art
ไฟล์:MuseumTvRadio03.jpg|Museum of Television and Radio


## อ้างอิง

## แหล่งข้อมูลอื่น

* เว็บไซต์อย่างเป็นทางการ 

หมวดหมู่:สถาปนิกชาวอเมริกัน
หมวดหมู่:ผู้ได้รับรางวัลพริตซ์เกอร์
หมวดหมู่:บุคคลจากนวร์ก
ชะไนยา ทเวน

**ชะไนยา ทเวน** () เกิดเมื่อวันที่ 28 สิงหาคม ค.ศ. 1965 ที่วินด์เซอร์ รัฐออนแทรีโอ ประเทศแคนาดา เป็นนักร้อง นักแต่งเพลง ในสไตล์คันทรีและป็อป อัลบั้มที่ 3 ของเธอ Come on Over เป็นอัลบั้มทำสถิติเป็นอัลบั้มของศิลปินหญิงที่ขายได้มากที่สุดตลอดกาล และเป็นอัลบั้มคันทรีที่ขายได้มากที่สุดในประวัติศาสตร์ เธอเป็นศิลปินหญิงคนเดียวที่มียอดการขาย 3 อัลบั้มได้รับการรับรองระดับเพชรจากสมาคมผู้ประกอบกิจการเพลงของสหรัฐอเมริกา (RIAA)

นอกจากนั้นเธอยังได้รับรางวัลแกรมมีถึง 5 ครั้ง และรางวัลจาก BMI Songwriter awards เกือบ 40 ครั้ง เรื่องชีวิตส่วนตัวเธอแต่งงานกับโปรดิวเซอร์เพลงแนวร็อกอย่างรอเบิร์ต มัตต์ แลง และมีลูกชายชื่อ Eja ชะไนยาและครอบครัวได้อาศัยอยู่ที่สวิตเซอร์แลนด์และนิวซีแลนด์

## ผลงานอัลบั้ม
* Shania Twain (1993)
* The Woman in Me (1995)
* Come on Over (1997)
* Up! (2002)
* Now (2017)
* Queen of Me (2023)

## แหล่งข้อมูลอื่น

* 
* 

หมวดหมู่:นักร้องแคนาดา
หมวดหมู่:นักร้องเสียงคอนทราลโต
หมวดหมู่:บุคคลจากรัฐออนแทรีโอ
หมวดหมู่:ผู้ที่ได้รับรางวัลแกรมมี
ฌอน โคมส์

**ฌอน จอห์น โคมส์** (; เกิด 4 พฤศจิกายน ค.ศ. 1969) รู้จักกันในชื่อในวงการว่า **ดิดดี** (Diddy) ก่อนหน้านี้คือ **พัฟฟ์แดดดี** (Puff Daddy) และ **พี. ดิดดี** (P. Diddy) เป็นแร็ปเปอร์ นักร้อง โปรดิวเซอร์เพลง และผู้บริหารค่ายเพลงชาวอเมริกันที่ชนะรางวัลแกรมมีสามครั้ง เขาได้รับการยกย่องว่าเป็นผู้ค้นพบและพัฒนาศิลปินดนตรีอย่างเดอะโนทอเรียสบีไอจี, แมรี เจ. ไบลจ์ และอัชเชอร์ ในเดือนกันยายน ค.ศ. 2024 เขาถูกจับกุมฐานกรรโชก การค้าเซ็กซ์โดยบังคับ และการขนส่งเพื่อวัตถุประสงค์ในการค้าประเวณี

เขาเคยทำงานเป็นโปรดิวเซอร์ให้กับสื่ออื่น ๆ ได้แก่ รายการเรียลลิตี *[[Making the Band]]* ของเอ็มทีวี เขาเปิดตัวร้านค้าปลีกเสื้อผ้าชื่อฌอน จอห์นใน ค.ศ. 1998 โดยเขาชนะรายการ Menswear Designer of the Year จาก Council of Fashion Designers of America ใน ค.ศ. 2004 (เคยเข้าชิงใน ค.ศ. 2000) โคมส์เคยเป็นแบรนด์แอมบาสซาเดอร์ให้กับเหล้า Cîroc ใน ค.ศ. 2007 ถึง 2023 และเป็นผู้ร่วมก่อตั้งรายการโทรทัศน์ Revolt ใน ค.ศ. 2013 เขาเป็นหนึ่งในศิลปินดนตรีที่รวยที่สุด

## ชีวิตช่วงต้น

## ผลงานเพลง

* *[[No Way Out (Puff Daddy album)|No Way Out]]* (1997)
* *[[Forever (Puff Daddy album)|Forever]]* (1999)
* *[[The Saga Continues...]]* (2001)
* *[[Press Play (album)|Press Play]]* (2006) 
* *[[Last Train to Paris]]* ร่วมกับ Dirty Money (2010)
* *[[The Love Album: Off the Grid]]* (2023)

## ผลงานภาพยนตร์

## หมายเหตุ

## อ้างอิง

## ข้อมูล
* 
* 
* 

## แหล่งข้อมูลอื่น

* 
*
* 

หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:ผู้ที่ได้รับรางวัลแกรมมี
หมวดหมู่:ชาวอเมริกันเชื้อสายแอฟริกา
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:บุคคลจากแมนแฮตตัน
หมวดหมู่:บุคคลจากรัฐนิวยอร์ก
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:แร็ปเปอร์ชายชาวอเมริกันเชื้อสายแอฟริกา
บัญชีแสดงปริมาณวัสดุและราคา

**บัญชีแสดงปริมาณวัสดุและราคา** () คือเอกสารหนึ่งของเอกสารประกวดราคา (Tender Documents) และเอกสารสัญญา (Contract Documents) ที่ใช้เพื่อการประกวดราคาและการก่อสร้าง

## องค์ประกอบของบัญชีแสดงปริมาณวัสดุและราคา
บัญชีแสดงปริมาณวัสดุและราคา ประกอบด้วยส่วนต่าง ๆ ดังต่อไปนี้ คือ
* ลำดับที่ของรายการ 
* รายละเอียดของงานแต่ละประเภท
* ปริมาณงาน (จำนวน)
* หน่วยในการวัดเพื่อการจ่ายเงิน
* อัตราราคาต่อหน่วย (อาจแยกเป็นราคาค่าวัสดุ และค่าแรงงาน) ของแต่ละรายการ
* ราคารวม
* หมายเหตุ (หากจำเป็น หรือต้องการ)

## หน้าที่และความสำคัญของบัญชีแสดงปริมาณวัสดุและราคา ที่ใช้ในงานก่อสร้าง
* แสดงองค์ประกอบรายละเอียดของงานต่าง ๆ
* แสดงปริมาณงานและหน่วยที่ใช้ในการวัดและจ่ายเงิน
* แสดงราคาของงานแต่ละประเภท
* ใช้เพื่อเปรียบเทียบราคาของผู้เข้าประกวดราคา (Tenderer /Bidder) เพื่อเป็นผู้รับจ้างก่อสร้าง (ผู้รับเหมา/ Contractor) ในโครงการนั้น ๆ 
* ใช้เพื่อเป็นราคาฐาน สำหรับงานเพิ่มเติมในโครงการนั้น ๆ
* ใช้เพื่อการเบิกจ่ายเงิน (Payment) หรือการเบิกจ่ายเงินบางส่วนในระหว่างการก่อสร้าง (Interim Payment)

## ตัวอย่างของบัญชีแสดงปริมาณวัสดุและราคา สำหรับงานราชการในประเทศไทย
จากเอกสารกรมโยธาธิการและผังเมือง

* แบบฟอร์ม ปร. 4  ใช้สำหรับรวมปริมาณงานแต่ละประเภท
* แบบฟอร์ม ปร. 5  ใช้สรุปราคาค่าก่อสร้าง

## อ้างอิง
https://www.cost-design-engineeringconstruction.com 
หมวดหมู่:การบริหาร
นครหลวงเวียงจันทน์

**นครหลวงเวียงจันทน์** หรือ **นะคอนหลวงเวียงจัน** (, *นะคอนหลวงเวียงจัน*) เดิมชื่อ **กำแพงนครเวียงจันทน์** () เป็นเขตปกครองที่ตั้งอยู่บริเวณภาคกลาง ครอบคลุมพื้นที่เมืองหลวงของประเทศลาว เดิมเคยเป็นส่วนหนึ่งของแขวงเวียงจันทน์

นครหลวงเวียงจันทน์เป็นเขตการปกครองที่มีการพัฒนามากในบรรดา 18แขวงของประเทศลาว โดยตั้งอยู่ชิดกับบริเวณโค้งลำน้ำแม่น้ำโขง ติดชายแดนระหว่างลาวกับไทย โดยมีอาณาเขตติดกับจังหวัดหนองคายและจังหวัดเลยของประเทศไทย และยังมีสะพานมิตรภาพไทย–ลาว 1 (หนองคาย–เวียงจันทน์) เชื่อมการเดินทางระหว่างประเทศ มีอาณาเขตครอบคลุมพื้นที่ทั้งหมด 3,920 ตารางกิโลเมตร (1,510 ตารางไมล์) ตัวเมืองเวียงจันทน์ถูกสร้างขึ้นในศตวรรษที่ 16 ในรัชสมัยของสมเด็จพระไชยเชษฐาธิราช บริเวณเขตเมืองเก่าเป็นที่ตั้งของวัดวาอาราม พิพิธภัณฑ์ อนุสาวรีย์ และสวนสาธารณะ

## การแบ่งเขตการปกครอง
นครหลวงเวียงจันทน์ มีเมืองเอก คือ : เมืองจันทบุรี และประกอบด้วยเมืองต่าง ๆ ดังต่อไปนี้:
thumb|left|230px|แผนที่

เมืองที่เป็นตัวอักษรหนาเป็นส่วนหนึ่งของเมืองเวียงจันทน์

## ประชากร
นครหลวงนี้มีประชากร 820,942 คนตามสำมะโน ค.ศ. 2015 อัตราการเติบโตของประชากรโดยเฉลี่ยในช่วง ค.ศ. 1995–2005 อยู่ที่ร้อยละ 2.79 กลุ่มชาติพันธุ์หลักในบริเวณนี้คือชาวลาว

## อ้างอิง

### ข้อมูล
*
*
* 
*
*
*
*
*
*
*
*
*
*

## แหล่งข้อมูลอื่น
*
*


เวียงจันทน์
อำเภออุบลรัตน์

**อำเภออุบลรัตน์** เป็นอำเภอหนึ่งของจังหวัดขอนแก่น เป็นอำเภอที่ตั้งของ เขื่อนอุบลรัตน์ ซึ่งเป็นที่มาของชื่ออำเภอ

## ประวัติ

อำเภออุบลรัตน์เป็นอำเภอที่ตั้งอยู่ตอนเหนือของของพื้นที่จังหวัดขอนแก่น มีเขื่อนอุบลรัตน์ซึ่งเป็นเขื่อนอเนกประสงค์แห่งที่สองของประเทศไทย ซึ่งสร้างขึ้นถัดจากเขื่อนภูมิพล เป็นเขื่อนผลิตไฟฟ้าพลังน้ำแห่งแรกในภาคตะวันออกเฉียงเหนือ สร้างปิดกั้นแม่น้ำพอง ตรงบริเวณที่เรียกว่า ‘พองหนีบ’ ตำบลโคกสูง อำเภอน้ำพอง (ปัจจุบันเป็นอำเภออุบลรัตน์) จังหวัดขอนแก่น อยู่ห่างจากตัวจังหวัดขอนแก่น ประมาณ 50 กิโลเมตร โดยเริ่มก่อสร้างเมื่อปี พ.ศ. 2507 แล้วเสร็จในปี พ.ศ. 2509 โดยที่พระบาทสมเด็จพระบรมชนกาธิเบตร มหาภูมิพลอดุลยเดชมหาราชบรมนาถบพิตร เสด็จพระราชดำเนินพร้อมด้วยสมเด็จพระนางเจ้าสิริกิตติ์ พระบรมราชินีนาถ พระบรมราชชนนีพันปีหลวงและทูลกระหม่อมหญิงอุบลรัตนราชกัญญา สิริวัฒนาพรรณวดี (พระนามเดิม สมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี) ไปทรงประกอบพิธีเปิดเขื่อน เมื่อวันที่ 14 มีนาคม พ.ศ. 2509 ทรงพระราชทานชื่อเขื่อนนี้ว่า “เขื่อนอุบลรัตน์”

## ที่ตั้งและอาณาเขต
อำเภออุบลรัตน์มีอาณาเขตติดต่อกับอำเภอและจังหวัดข้างเคียง ดังนี้
* **ทิศเหนือ** ติดต่อกับอำเภอเขาสวนกวาง  
* **ทิศตะวันออก** ติดต่อกับอำเภอเขาสวนกวางและอำเภอน้ำพอง 
* **ทิศใต้** ติดต่อกับอำเภอเมืองขอนแก่น อำเภอบ้านฝาง และอำเภอหนองเรือ 
* **ทิศตะวันตก** ติดต่อกับอำเภอภูเวียงและอำเภอโนนสัง (จังหวัดหนองบัวลำภู)

## การแบ่งเขตการปกครอง
### การปกครองส่วนภูมิภาค
อำเภออุบลรัตน์แบ่งเขตการปกครองย่อยออกเป็น 6 ตำบล 71 หมู่บ้าน ได้แก่

### การปกครองส่วนท้องถิ่น
ท้องที่อำเภออุบลรัตน์ประกอบด้วยองค์กรปกครองส่วนท้องถิ่น 7 แห่ง ได้แก่
* **เทศบาลตำบลเขื่อนอุบลรัตน์** ครอบคลุมพื้นที่ตำบลเขื่อนอุบลรัตน์ (เฉพาะหมู่ที่ 1–5)
* **เทศบาลตำบลโคกสูง** ครอบคลุมพื้นที่ตำบลโคกสูงทั้งตำบล 
* **เทศบาลตำบลนาคำ** ครอบคลุมพื้นที่ตำบลนาคำทั้งตำบล
* **องค์การบริหารส่วนตำบลบ้านดง** ครอบคลุมพื้นที่ตำบลบ้านดงทั้งตำบล
* **องค์การบริหารส่วนตำบลเขื่อนอุบลรัตน์ ** ครอบคลุมพื้นที่ตำบลเขื่อนอุบลรัตน์ (เฉพาะหมู่ที่ 6–10)
* **องค์การบริหารส่วนตำบลศรีสุขสำราญ** ครอบคลุมพื้นที่ตำบลศรีสุขสำราญทั้งตำบล
* **องค์การบริหารส่วนตำบลทุ่งโป่ง** ครอบคลุมพื้นที่ตำบลทุ่งโป่งทั้งตำบล

## สถานศึกษา

* โรงเรียนบ้านพระบาทท่าเรือ
* โรงเรียนอนุบาลอุบลรัตน์
* โรงเรียนห้วยยางวิทยาสรรพ์
* โรงเรียนโคกสูงใหญ่วิทยา
* โรงเรียนบ้านศรีสุขสำราญ

### มัธยมศึกษา
*โรงเรียนบัวแก้วพิทยาคม
*โรงเรียนบึงไทรพิทยาคม
*โรงเรียนอุบลรัตน์พิทยาคม
*โรงเรียนพูวัดพิทยาคม

## สถานที่ท่องเที่ยว
*เขื่อนอุบลรัตน์
*วัดพระบาทภูพานคำ
*บางแสนสอง (ทะเลอีสาน) 
*อุทยานแห่งชาติภูเก้า-ภูพานคำ
*หอดูดาวเฉลิมพระเกียรติ 7 รอบ พระชนมพรรษา ขอนแก่น

## เหตุการณ์สำคัญ
23 กันยายน พ.ศ. 2533  เกิดอุบัติเหตุเรือนำเที่ยว ชื่อเรือ รัชตะทัวร์ ล่มที่เขื่อนอุบลรัตน์ จังหวัดขอนแก่น ทำให้มีผู้เสียชีวิต 39 คน เป็นอุบัติเหตุเรือล่มครั้งร้ายแรงรองจาก เหตุเรือล่มในจังหวัดภูเก็ต พ.ศ. 2561 

## แหล่งข้อมูลอื่น
* สถานที่ท่องเที่ยวอำเภออุบลรัตน์ 

อุบลรัตน์
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
หมวดหมู่:ทูลกระหม่อมหญิงอุบลรัตนราชกัญญา สิริวัฒนาพรรณวดี
เจนนา เจมสัน

**เจนน่า เจมสัน** (ชื่อตอนเกิด  **เจนน่า มารี มัสโซลี่**) เกิดเมื่อ 9 เมษายน ค.ศ. 1974 เป็นนักแสดงหนังผู้ใหญ่ของอเมริกาที่มีชื่อเสียง ได้รับฉายาว่า เป็นราชินีแห่งหนังโป๊  และเป็นนักแสดงหนังโป๊ที่มีชื่อเสียงมากที่สุดในโลก  โดยแม่เป็นโชว์เกิร์ลที่มีชื่อเสียง เธอโดนข่มขืนแบบหมู่สี่คน หลังจากจบเกมฟุตบอลในวัยเด็กทำให้เธอต้องมาเป็นนักแสดงหนังโป๊ เธอได้รางวัลมากมายในการแสดงหนังไม่ว่าจะเป็น   X-Rated Critics Organization (XRCO) และ Adult Video News (AVN) โดยได้ประดับอยู่บนหอเกียรติยศ

## อ้างอิง

จ
หมวดหมู่:ชาวอเมริกันเชื้อสายอิตาลี
หมวดหมู่:บุคคลจากลาสเวกัส
หมวดหมู่:ผู้รอดชีวิตจากมะเร็งผิวหนัง